Title: Zxczxc
Author: Karol Bergmann
Last saved by: Tekelová Mária
Company: FEI

Správa zo zahraničnej pracovnej cesty 

1.  Účastník ZPC:
Titul, meno a priezvisko: 		PaedDr. Mária Tekelová
Pracovisko, prac. zaradenie:	Ministerstvo školstva, vedy, výskumu a športu SR, Stromová 1, 813 30 Bratislava
hlavný štátny radca, odbor špeciálneho a inkluzívneho vzdelávania 
Znalosť jazykov:			AJ – B1; FrJ – B1; RJ – B1
2.  Zahraničná pracovná cesta:
Štát, mesto: 				Dánsko, Odense 
Vykonaná v dňoch: 			07. 03. 2017 –  08. 03. 2017
Účel cesty:	Zasadnutie výboru Európskej agntúry pre špeciálne a inkluzívne vzdelávanie
Spôsob financovania:	Európska agentúra pre špeciálne a inkluzívne vzdelávanie (letenky a ubytovanie)
3.  Rámcový program pobytu:
07. 03. 2017 		Cesta Bratislava – Odense (7:30 h – 17:10 h)
				Pracovné stretnutie – 1. časť (17:15 h – 19:00 h)
17. 02. 2017                Pracovné stretnutie: - 2. časť (9:00 h – 12:00 h) 
Cesta Odense – Bratislava (14:00 h – 20:30 h)

4.  Stručný priebeh:
V prvej časti tohtoročného prvého stretnutia výboru Európskej agentúry pre špeciálne a inkluzívne vzdelávanie (ďalej len „Európska agentúra“), ktoré viedol predseda Európskej agentúry p. Per Ch. Gunnvall, za účasti riaditeľa Európskej agentúry p. Cor J. W. Meijera, a v pozícii pozorovateľky p. Any Magraner Gil, nastupujúcej novej predsedníčky od 1. mája 2017, boli do práce výboru uvedené dve nové jeho členky (reprezentantka Lotyšska a ja). 
V úvode rokovania sme boli oboznámení s informáciami o práci vedenia Európskej agentúry od posledného stretnutia výboru, o. i. o významných stretnutiach (europoslanci, eurokomisári), o vstúpení Bulharska do Európskej agentúry od 1. 1. 2017 ako 30. členská krajina a prijatí Srbska na rok 2017 za pozorovateľa.
Postupne boli prerokované dokumenty, ktoré sme mali v elektronickej forme pred zasadnutím k dispozícii, o. i. správa z externého auditu uskutočneného v Európskej agentúre v roku 2014, výročná správa za rok 2016 a účtovná uzávierka za rok 2016. Dokumenty boli odporučené na ich schválenie na polročnom zasadnutí členov zboru reprezentantov (apríl 2017).
Ďalšia časť rokovania bola zameraná na naplánovanie ďalších rokovaní výboru a finalizáciu príprav polročného stretnutia členov zboru reprezentantov členských krajín a národných koordinátorov na Malte, súčasťou ktorého bude konferencia k ukončeniu projektu Zlepšovanie (vzdelávacích) výsledkov všetkých žiakov v inkluzívnom vzdelávaní (Raising the Achievment of All Learners in Inclusive Education), v ktorom malo zastúpenie aj Slovensko 2 expertmi z praxe.
5.  Odporúčané závery:
Bez odporúčaní.

6.   Prehľad prinesenej dokumentácie a miesto jej uloženia
Dokumenty sú internej povahy.

7.    Spôsob zverejnenia výsledkov ZPC, prenos získaných informácií
Súhlasím so zverejnením správy na internete.

Správu vypracoval: 		PaedDr. Mária Tekelová 

Dátum: 			16. 03. 2017 

Správu schválil:  		Ing. Marian Galan, GR SRŠ